אין לשאלה הזו תשובה אחת נכונה. בחירת גודל התוף תלויה בגודל המשפחה שלכם ובכמות הכביסה שאתם מייצרים. מעבר לכך, קחו בחשבון את המגבות שיש לכם בבית, כמה הן עבות וכמה תצטרכו לכבס בפעם אחת, כמו גם את גודל המצעים למשל. ככל שיש יותר, תצטרכו תוף גדול יותר. אם יש לכם חיות מחמד בבית הוסיפו גם את הכריות והמשחקים שלהם לחישוב כמות הכביסה. מכונות כביסה נעות עם גודל תוף בין 5 ק"ג במכונות הקטנות ל-9 ואפילו 10 ק"ג בגדולות יותר. אם אתם מכבסים את שמיכות הפוף שלכם בבית, כדאי לכם לרכוש מכונה עם תוף גדול ככול הניתן. קחו בחשבון שככל שהתוף גדול יותר מכונת הכביסה תהיה יקרה יותר.